钦定古今图书集成/明伦汇编/闺媛典/第088卷 > 钱巨瞻妻周氏
## 钦定古今图书集成/明伦汇编/闺媛典/第088卷 > 钱巨瞻妻周氏

按《安庆府志》：“周氏，桐城人，钱巨瞻妻。巨瞻病笃，周泣
曰：‘脱不讳，当以死从’。瞻亡，周自缢，家人救之，周曰：‘我
曾以死许夫’。乃请家人集堂上，长跪，告舅姑曰：‘妇幼
失父母，亦鲜兄弟，赖祖母鞠育，以至今日。相夫子十
年而无嗣，命之穷矣，偷生何益’？舅姑知其志不可夺，
哭而许之。乃入室，设夫灵案，跪于前，七日不食死。”